**projektas**

**reg. Nr. T-66**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl socialinių paslaugų kainų nustatymo**

2022 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 32 punktu, 16 straipsnio 2 dalies 37 punktu, 18 straipsnio 1 dalimi, Lietuvos Respublikos socialinių paslaugų įstatymo 33 ir 34 straipsniais, įgyvendindama Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 20, 21 ir 32 punktus, vykdydama Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ (su visais aktualias pakeitimais), 16 punktą, atsižvelgdama į Pasvalio socialinių paslaugų centro 2022 m. kovo 4 d. raštą Nr. 2-131 „Dėl socialinės globos, socialinės priežiūros ir bendrųjų paslaugų kainos bei maitinimo, medikamentų ir aprangos normatyvų patvirtinimo 2022 metams“, į Pasvalio rajono sutrikusio intelekto žmonių užimtumo centro „Viltis“ 2022 m. kovo 7 d. raštą Nr. SD-32 „Dėl socialinės globos kainų 2022 metams tvirtinimo“, į Pasvalio rajono Grūžių vaikų globos namų 2022 m. kovo 3 d. raštą Nr. SD-54 „Dėl socialinės globos kainų 2022 m. tvirtinimui“ , į Pasvalio „Riešuto“ mokyklos 2022 m. kovo 9 d. raštą Nr. V3-35 „ Dėl socialinės globos paslaugų kainų 2022 metams tvirtinimo“, viešosios įstaigos Pasvalio ligoninės 2022 m. kovo 1 d. raštą Nr. R3-126„Dėl socialinės globos kainų apskaičiavimo pateikimo“, Pasvalio rajono savivaldybės taryba nusprendžia:

1. Nustatyti bendrųjų, socialinės priežiūros ir socialinės globos paslaugų kainas vienam paslaugos gavėjui (pridedama).

2. Nustatyti didžiausią trumpalaikės ar ilgalaikės socialinės globos institucijoje išlaidų dydį – 1 000 Eur per mėnesį.

3. Nustatyti didžiausius socialinės priežiūros išlaidų dydžius:

3.1. pagalbai į namus – 6,5 Eur/val.;

3.2. palydėjimo paslaugai jaunuoliams – 3,50 Eur/val.

4. Pripažinti netekusiu galios Pasvalio rajono savivaldybės tarybos 2021 m. kovo 31 d. sprendimą Nr. T1-47 „Dėl socialinių paslaugų kainų nustatymo“ su visais pakeitimais ir papildymais.

5. Sprendimas įsigalioja 2022 m. balandžio 1 d.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2022-03-10

Suderinta DVS Nr. RTS-72

PATVIRTINTA

Pasvalio rajono savivaldybės tarybos

2022 m. kovo 30 d. sprendimu Nr. T1-

 **BENDRŲJŲ, SOCIALINĖS PRIEŽIŪROS IR SOCIALINĖS GLOBOS PASLAUGŲ KAINOS VIENAM PASLAUGOS GAVĖJUI**

|  |  |  |  |  |
| --- | --- | --- | --- | --- |
| Paslaugos kodas SPK | Socialinės paslaugos pavadinimas | Socialinės paslaugos gavėjai | Socialinės paslaugos kaina vienam asmeniui | Įstaigos pavadinimas |
| 1. **BENDROSIOS SOCIALINĖS PASLAUGOS**
 |
| 207 | Sociokultūrinės paslaugos | vaikai su negalia ir jų šeimos;suaugę asmenys su negalia ir jų šeimos;senyvo amžiaus asmenys ir jų šeimos;suaugę asmenys patiriantys socialinę riziką ir jų šeimos;šeimos, patiriančios socialinę riziką | 3,00 Eur/kartas | Pasvalio socialinių paslaugų centras |
|  | 1. **SOCIALINĖS PRIEŽIŪROS PASLAUGOS**
 |
| 310 | Pagalba į namus  | vaikai su negalia ir jų šeimos;suaugę asmenys su negalia ir jų šeimos;senyvo amžiaus asmenys ir jų šeimos | 5,50 Eur/val.220,00 Eur/mėn. | Pasvalio socialinių paslaugų centras |
| 410 | Laikinas atokvėpis (socialinė priežiūra asmens namuose) | vaikai su negalia ir jų šeimos;suaugę asmenys su negalia ir jų šeimos;senyvo amžiaus asmenys su negalia ir jų šeimos | 5,50 Eur/val.220,00 Eur/mėn. | Pasvalio socialinių paslaugų centras |
| 320 | Socialinių įgūdžių ugdymas, palaikymas ir (ar) atkūrimas asmens namuose  | socialinę riziką patiriančios šeimos | 13,40 Eur/val.401,00 Eur/mėn. | Pasvalio socialinių paslaugų centras |
| 371372373 | Apgyvendinimas krizių centruose | vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, ir jų teisėti atstovai pagal įstatymą; socialinę riziką patiriančios šeimos, turinčios vaikų, kiti socialinę riziką patiriantys asmenys (vieniši tėvai ir jų vaikai, besilaukiančios moterys, nepilnametės besilaukiančios merginos ir nepilnametės motinos ir pan.) | 16,00 Eur/para495,00 Eur/mėn. | Pasvalio rajono Grūžių vaikų globos namų Šeimos krizių centras |
| 380 | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | vaikus globojantys (rūpinantys), prižiūrintys ar įvaikinę asmenys bei besirengiantys globėjais (rūpintojais), budinčiais globotojais, įtėviais ar šeimynų dalyviais tapti asmenys | 1,70 Eur/val.272,00 Eur/mėn. | Pasvalio socialinių paslaugų centras |
| **321** | Palydėjimo paslauga jaunuoliams | likę be tėvų globos vaikai (nuo 16 m.), kuriems teikiama globa (rūpyba) socialinės globos įstaigoje,socialinę riziką patiriantys vaikai (nuo 16 m.), vaikai (nuo 16 m.), kurie gyvena socialinę riziką patiriančiose šeimose, sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose | Su apgyvendinimu1 280,00 Eur/mėn.42,00 Eur/para | Pasvalio rajono Grūžių vaikų globos namai |
| Asmens namuose700,00 Eur/mėn.1,00 Eur/val. |
| 1. **SOCIALINĖS GLOBOS PASLAUGOS**
 |
| 411414415 | Dienos socialinė globa asmens namuose | vaikai su sunkia negalia, suaugę asmenys su sunkia negalia, senyvo amžiaus asmenys su sunkia negalia | 5,00 Eur/val.800,00 Eur/mėn. | Pasvalio socialinių paslaugų centras |
| 428 | Laikinas atokvėpis (dienos socialinė globa asmens namuose) | vaikai su sunkia negalia, suaugę asmenys su sunkia negalia, senyvo amžiaus asmenys su sunkia negalia | 5,00 Eur/val.800,00 Eur/mėn. | Pasvalio socialinių paslaugų centras |
| 411414415 | Dienos socialinė globa institucijoje | vaikai su sunkia negalia,suaugę asmenys iki 29 m. amžiaus su sunkia negalia | 5,60 Eur/val.939,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,suaugę asmenys iki 29 m. amžiaus su negalia | 3,62 Eur/val.608,00 Eur/ mėn. |
| suaugę asmenys su sunkia negalia | 5,41 Eur/val.903,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 4,42 Eur/val.737,00 Eur/mėn. |
| 428 | Laikinas atokvėpis (dienos socialinė globa institucijoje) | vaikai su sunkia negalia,suaugę asmenys iki 29 m. amžiaus su sunkia negalia | 5,60 Eur/val.939,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,suaugę asmenys iki 29 m. amžiaus su negalia | 3,62 Eur/val.608,00 Eur/ mėn. |
| suaugę asmenys su sunkia negalia | 5,41 Eur/val.903,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 4,42 Eur/val.737,00 Eur/mėn. |
| 421424 | Trumpalaikė socialinė globa institucijoje (5 d. per savaitę) | vaikai su sunkia negalia,suaugę asmenys iki 29 m. amžiaus su sunkia negalia | 56,00 Eur/para1169,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,suaugę asmenys iki 29 m. amžiaus su negalia | 37,00 Eur/para.783,00 Eur/mėn. |
| suaugę asmenys su sunkia negalia | 48,48 Eur/para1018,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 40,57 Eur/para852,00 Eur/mėn. |
| 428 | Laikinas atokvėpis (trumpalaikė socialinė globa institucijoje) | vaikai su sunkia negalia,suaugę asmenys iki 29 m. amžiaus su sunkia negalia | 56,00 Eur/para1169,00 Eur/mėn. | Pasvalio „Riešuto“ mokyklos socialinės globos padalinys |
| vaikai su negalia,suaugę asmenys iki 29 m. amžiaus su negalia | 37,00 Eur/para.783,00 Eur/mėn. |
| suaugę asmenys su sunkia negalia | 48,48 Eur/para1018,00 Eur/mėn. | Pasvalio rajono sutrikusio intelekto žmonių užimtumo centre „Viltis“ |
| suaugę asmenys su negalia | 40,57 Eur/para852,00 Eur/mėn. |
| 424425 | Trumpalaikė socialinė globa institucijoje (iki 6 mėn. per metus) | suaugę asmenys su sunkia negalia, senyvo amžiaus asmenys su sunkia negalia | 34,00 Eur/para1020,00 Eur/mėn. | Pasvalio socialinių paslaugų centras |
| suaugę asmenys su negalia, senyvo amžiaus asmenys | 28,30 Eur/para850,00 Eur/mėn. |
| 428 | Laikinas atokvėpis (trumpalaikė socialinė globa institucijoje) | suaugę asmenys su sunkia negalia, senyvo amžiaus asmenys su sunkia negalia | 34,00 Eur/para1020,00 Eur/mėn. | Pasvalio socialinių paslaugų centras |
| suaugę asmenys su negalia, senyvo amžiaus asmenys su negalia | 28,30 Eur/para850,00 Eur/mėn. |
| 424425 | Trumpalaikė socialinė globa institucijoje (iki 6 mėn. per metus) | suaugę asmenys su sunkia negalia, senyvo amžiaus asmenys su sunkia negalia | 42,62 Eur/para1300,00 Eur/mėn. | Viešosios įstaigos Pasvalio ligoninės Socialinės globos padalinys |
| 422423 | Trumpalaikė socialinė globa (iki 18 mėn.) | vaikai, laikinai likę be tėvų globos;socialinę riziką patiriantys vaikai ar vaikai iš socialinę riziką patiriančių šeimų | 73,00 Eur/para2236,00 Eur/mėn. | Pasvalio rajono Grūžių vaikų globos namai |
| 434435432 | Ilgalaikė socialinė globa institucijoje | suaugę asmenys su sunkia negalia, senyvo amžiaus asmenys su sunkia negalia | 34,00 Eur/para1020,00 Eur/mėn. | Pasvalio socialinių paslaugų centras |
| suaugę asmenys su negalia, senyvo amžiaus asmenys | 28,30 Eur/para850,00 Eur/mėn. |
| suaugę asmenys su sunkia negalia, senyvo amžiaus asmenys su sunkia negalia | 42,62 Eur/para1300,00 Eur/mėn. | Viešosios įstaigos Pasvalio ligoninės Socialinės globos padalinys |
| be tėvų globos likusiems vaikams | 57,00 Eur/para1714,00 Eur/mėn. | Pasvalio rajono Grūžių vaikų globos namai |

\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl socialinių paslaugų kainų nustatymo**

2022 m. kovo 10 d.

Pasvalys

**1. Sprendimo projekto rengimo pagrindas.** Įgyvendinti Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais) (toliau – Finansavimo metodika) 20, 21 ir 32 punktuose nustatytą teisinį reglamentavimą, kad socialinių paslaugų įstaigų steigėjas, patvirtinus Savivaldybės biudžetą, nustato socialinės globos, socialinės priežiūros kainas vienam paslaugos gavėjui per mėnesį ir maksimalų trumpalaikės ir ilgalaikės socialinės globos ir socialinės priežiūros išlaidų dydžius.

**2. Sprendimo projekto tikslai ir uždaviniai.** Patvirtinti Pasvalio rajono socialinių paslaugų įstaigų apskaičiuotas socialinių paslaugų kainas vadovaujantis Savivaldybės tarybos patvirtintu 2022 metų Savivaldybės biudžetu. Didžiausias trumpalaikės ar ilgalaikės socialinės globos išlaidų dydis nustatomas, siekiant Savivaldybei apriboti galimybes mokėti už paslaugas, jei Savivaldybės gyventojas pareikštų norą vykti į socialinės globos įstaigas, kurių patvirtintos socialinės globos kainos yra labai didelės.

Pagal Socialinės priežiūros akreditavimo Pasvalio rajono savivaldybėje tvarkos aprašą, patvirtintą Pasvalio rajono savivaldybės administracijos direktoriaus 2020 m. spalio 21 d. įsakymu Nr. DV-681 „Dėl socialinės priežiūros akreditavimo Pasvalio rajono savivaldybėje tvarkos aprašo patvirtinimo“ (su visais aktualiais pakeitimais), atliekama socialinės priežiūros paslaugų akreditacija, turi būti sudarytos finansavimo sutartys su minėtas paslaugas teikiančiomis įstaigomis, todėl reikalinga patvirtinti didžiausius socialinės priežiūros paslaugų išlaidų finansavimo dydžius.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Skaičiuojant socialinės globos kainas, Savivaldybės socialinių paslaugų įstaigos vadovaujasi Finansavimo metodikos IV dalimi, kurioje nustatytos galimos išlaidos socialinių paslaugų teikimui, jų naudojimo proporcijos.

Socialinės priežiūros finansavimo dydžiai teikiami tvirtinti, atsižvelgiant į Socialinės priežiūros departamento prie Socialinės apsaugos ir darbo ministerijos pateiktas vidutines socialinių paslaugų kainas, kurias savivaldybės turi naudoti organizuodamos socialinių paslaugų finansavimą. Socialinei priežiūrai (pagalbai į namus ir palydėjimo paslaugai) teikti jau yra akredituotos dvi nevyriausybinės organizacijos, todėl reikalinga patvirtinti didžiausius socialinės priežiūros išlaidų finansavimo dydžius.

Finansavimo metodikos 32 punkte numatyta, kad teikiančias socialinę priežiūrą ir socialinę globą socialinių paslaugų įstaigas pasirenka pats socialinių paslaugų gavėjas (globėjas, rūpintojas, kiti teisėti asmens atstovai), savivaldybė finansuoja tiesiogiai, sudarydama sutartis su akredituotą socialinę priežiūrą teikiančia socialinių paslaugų įstaiga dėl asmeniui teikiamų socialinių paslaugų išlaidų finansavimo.

Savivaldybės administracijos Socialinės paramos ir sveikatos skyrius kasmet teikia informaciją Socialinių paslaugų priežiūros departamentui prie Socialinės apsaugos ir darbo ministerijos apie socialinių paslaugų kainų dydžius už praėjusius metus, priklausomai nuo paslaugų pobūdžio, už 1 mėn., 1 paros, 1 valandos, todėl teikiame tvirtinti Savivaldybės tarybai socialinių paslaugų kainas pagal šios institucijos keliamus reikalavimus. Paslaugų kainos tvirtinamos pagal Socialinių paslaugų kataloge, patvirtintame Lietuvos Respublikos socialinės apsaugos ir darbo ministro įsakymu, nustatytas socialinių paslaugų rūšis, kodus, socialinių paslaugų gavėjus. Lentelėje pateikiamos socialinių paslaugų įstaigos, teikiančios nustatytas paslaugas.

**4. Skaičiavimai, išlaidų sąmatos, finansavimo šaltiniai**.

Socialinių paslaugų įstaigų finansavimui lėšos yra skiriamos iš keleto finansavimo šaltinių: Grūžių vaikų globos namams ir Šeimos krizių centrui – iš Savivaldybės biudžeto ir specialiųjų lėšų (apskaitomos valstybės biudžeto lėšos globotiniams mokamos globos rūpybos išmokos, asmenų mokėjimai); Pasvalio socialinių paslaugų centrui – iš Savivaldybės biudžeto ir valstybės biudžeto specialiosios tikslinės dotacijos Savivaldybės biudžetui, ES lėšų, asmenų mokėjimų (specialiosios lėšos); Pasvalio rajono sutrikusio intelekto žmonių užimtumo centrui „Viltis“ – iš valstybės biudžeto specialiosios tikslinės dotacijos Savivaldybės biudžetui, Savivaldybės biudžeto, asmenų mokėjimų (specialiosios lėšos), Pasvalio „Riešuto“ mokyklos Socialinės globos padaliniui – iš valstybės biudžeto specialiosios tikslinės dotacijos Savivaldybės biudžetui, asmenų mokėjimų (specialiosios lėšos). Socialinė priežiūra finansuojama iš Savivaldybių biudžeto lėšų. Socialinės priežiūros paslaugų pirkimui iš nevyriausybinių organizacijų lėšos suplanuotos Savivaldybės administracijoje. Papildomų lėšų skirti nereikės nes jos yra patvirtintos 2022 m. Savivaldybės biudžete

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Neatliekamas

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Savivaldybės administracijos Socialinės paramos ir sveikatos skyrius, socialines paslaugas teikiančių įstaigų vadovai.

PRIDEDAMA. Socialinę globą teikiančių įstaigų socialinės globos kainų apskaičiavimai ir paaiškinimai.

Socialinės paramos ir sveikatos skyriaus vedėja Ramutė Ožalinskienė